
Előterjesztés
a képviselő-testület
2014.augusztus 6-i rendkívüli ülésére
Ügyiratszám:             /2014.

Ügyintéző: Garai László
Előterjesztő:
Vén Attila polgármester
A napirendet tárgyaló ülés típusa-1:
nyílt / zárt

A napirendet tárgyaló ülés típusa-2
rendes / rendkívüli
A határozat elfogadásához szükséges többség típusát:
egyszerű / minősített
A szavazás módja:
nyílt / titkos

Tárgy: MEDINA község Önkormányzata képviselő-testületének 4/2014. (V.3.) önkormányzati rendelete a nem közművel összegyŰjtött háztartási szennyvíz begyűjtésére vonatkozó helyi közszolgáltatásról szóló rendelete módosítása
Tisztelt Képviselő-testület!
A környezet védelmének általános szabályairól szóló 1995.évi LIII.törvény 48.§ (3) bekezdése értelmében a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló rendeletet a Közép-dunántúli Környezetvédelmi és Természetvédelmi Felügyelőség véleményezte, és a melléklet szerinti észrevételeket tette.
Az észrevételek más teendőt nem kívánnak, mint a tárgyi rendelet módosítását, a közszolgáltató megnevezésével való kiegészítést.

Ezért kérem az alábbi rendelettel a 4/2014.(V.3.) önkormányzati rendelet módosítását:
Medina Község Önkormányzat

Képviselő-testületének 

……./2014. (……...) önkormányzati rendelete

a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 4/2014.(V.3.) rendelet módosításáról
Medina Község Önkormányzatának Képviselő-testülete Magyarország Alaptörvényének 32. cikke (1) bekezdésében, továbbá a vízgazdálkodásról szóló 1995. évi LVII. törvény 4. § (2) bekezdés d) pontjában meghatározott feladatkörében eljárva, a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján - a Közép-dunántúli Környezetvédelmi és Természetvédelmi Felügyelőség véleményének kikérésével – a következőket rendeli el:

1.§

A rendelet 4.§ (1) bekezdése helyébe az alábbi rendelkezés lép:

„(1) Medina község közigazgatási területén a nem közművel összegyűjtött háztartási szennyvíz begyűjtésére irányuló közszolgáltatást a ………………………………………………………. látja el a Medina Község Önkormányzatával (a továbbiakban: Önkormányzat) 5 évre kötött közszolgáltatási szerződés alapján.”
2.§

(1) E rendelet a kihirdetését követő napon lép hatályba. 
(2) A rendelet kihirdetéséről a helyben szokásos módon a jegyző gondoskodik. 

Medina, 2014.augusztus…….
Vén Attila





Garai László
polgármester                                                                   jegyző 
A nem közművel összegyűjtött háztartási szennyvíz begyűjtésére vonatkozó helyi közszolgáltatásról tárgyú 4/2014.(V.3.) rendelete módosításáról szóló 

……/2014. (…….) önkormányzati rendelet indokolása

Általános indokolás 
A Közép-dunántúli Környezetvédelmi és Természetvédelmi Felügyelőség észrevétele, hogy a vízgazdálkodásról szóló 1995.évi LVII.törvény 44/C.§ (2) bekezdés b) pontja szerint a közszolgáltató megnevezése az önkormányzati rendelet kötelező tartalmi eleme, aminek hiányát a rendelet módosítással pótolunk.

Az önkormányzati rendeletet az EU intézményének vagy tagállamának, illetve más államnak előzetesen nem kell megküldeni sem bejelentésre, sem egyéb véleményezésre.

Részletes indokolás

1. §-hoz

A bekezdés a közszolgáltató megnevezésével egészül ki.
2. §-hoz

A rendelet hatálybalépéséről rendelkezik.

HATÁSVIZSGÁLATI LAP

A nem közművel összegyűjtött háztartási szennyvíz begyűjtésére vonatkozó helyi közszolgáltatásról tárgyú 4/2014.(V.3.) rendelete módosításáról szóló 

……/2014. (…….) önkormányzati rendelethez
A jogalkotásról szóló 2010. évi CXXX. törvény 17.§ (1) bekezdése értelmében a jogszabályok előkészítése során előzetes hatásvizsgálatot kell lefolytatni. A (2) bekezdés alapján az előzetes hatásvizsgálat keretében az alábbi tényezők vizsgálata szükséges:

Társadalmi hatások

Az önkormányzati rendelet módosításával a rendelet a törvényi szabályoknak megfelelő lesz, ezért kiszámítható közszolgáltatást eredményez. Ez előnyösnek értékelhető. 

Gazdasági, költségvetési hatások

Nincs ilyen hatás.
Környezeti következmények

A rendelet módosításának környezeti következménye nincs.

Egészségi következmények
A rendelet Módosításának egészségügyi következménye nincs.

Adminisztratív terheket befolyásoló hatások
A rendelet módosításának az adminisztratív terheket tekintve nincs számottevő hatása.  

A jogszabály megalkotásának szükségessége, a jogalkotás elmaradásának várható következményei
Az önkormányzati rendelet módosítását a felügyelőség véleménye és észrevétele tette szükségessé. 

A jogszabály alkalmazásához szükséges személyi, szervezeti, tárgyi és pénzügyi feltételek
A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Felelős: Vén Attila polgármester

Hatásidő:   2014.augusztus 31.

Medina, 2014.július 30.




Vén Attila 






                       polgármester

